વિશ્વની તમામ અગ્રણી નાણાં સંસ્થાઓ તેમજ ક્રેડીટ રેટિંગ એજન્સીઓએ પણ ભારતનાં રેટિંગમાં હકારાત્મક સુધારો કર્યો છે.વૈશ્વિક રોકાણકારો પણ ફરીથી ભારત તરફ આકર્ષાયા છે.તાજેતરનાં જ આંકડાઓ પ્રમાણે છેલ્લાં બે વર્ષમાં ભારતમાં વિદેશી રોકાણકારોએ પ્રાઇવેટ ઇક્વિટીમાં રેકોર્ડબ્રેક એવાં ૪૦ બિલિયન ડોલરનાં રોકાણો કર્યા છે.જે દર્શાવે છે કે વિશ્વ સ્તરે ભારતની શાખમાં વધારો થયો છે અને વિશ્વનાં આર્થિક નિષ્ણાંતોને મોદીસરકારની વિકાસનીતિ અને કાર્યશૈલી પર ભરોસો બેઠો છે.તેવી જ રીતે સ્થાનિક ઉત્પાદન પ્રવૃત્તિમાં પણ વેગ આવ્યો છે.તાજેતરનાં આંકડાઓ મુજબ ગયા મહીનાનો મેન્યુફેક્ચરિંગ પીએમઆઈ પણ વધીને ૫૦.૭નાં સ્તર પર પહોંચ્યો છે. પીએમઆઈમાં ૫૦થી ઉપરનો આંક વૃદ્ધી દર્શાવે છે અને ૫૦થી નીચેનો આંક ઘટાડો સૂચવે છે.